La Biblioteca Municipal d’Alboraia viatja a la vora de la mar per vacances fins el 30 d’agost
24 de juliol de 2024

Totes les persones que visiten Alboraia i les seues platges poden gaudir de la brisa marina mentres lligen a la vora de la mar. La regidoria de Cultura de Conxa Villena ha traslladat l'activitat de la Biblioteca Municipal a les platges de La Patacona i Port Saplaya.

Enguany, la novetat està a La Patacona. La Biblioplatja està a peu d’arena, a l’altura de la Plaça General Basset i s’ha volgut dignificar-la i donar-li una ambientació singular. Els llibres s’han ubicat en les tradicionals casetes de fusta de colors, allotjant cada color a una temàtica diferent.

Port Saplaya té la seua Biblio a la Mar en la mateixa ubicació que en altres anys, en Pool Beach-Piscina Municipal de Port Saplaya i també representa una bona alternativa per a llegir en la platja.